4367 


02004072705960008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 407 

27 Μαΐου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Απαλλαγή τήρησης βιβλίων και έκδοσης στοιχείων 
του Κ.Β.Σ. φυσικών προσώπων (μισθωτών) για τις 
αμοιβές από την παροχή υπηρεσιών, βάσει σύμβα¬ 
σης έργου, προς το Δημόσιο και Ν.Π.Δ.Δ. 

Καθορισμός σημείου εκβολής των επεξεργασμένων 
αποβλήτων του Ιχθυογεννητικού σταθμού της 
Εταιρείας Ε, Τριανταφύλλου και ΣΙΑ Ο.Ε. στον όρ¬ 
μο Σκροπονερίων Ν. Βοιωτίας. 

Ψήφιση Οργανισμού Εσωτερικής Υπηρεσίας Συμβου¬ 
λίου Περιοχής 3ης Εδαφικής Περιφέρειας Νομού 

Κέρκυρας. 

Καθορισμός αποδέκτη αποβλήτων Ιχθυογεννητικού 
σταθμού της Εταιρείας Αφων Μαντέ και ΣΙΑ που 
βρίσκεται στην θέση «ΠΑΛΗΟΛΑΚΑ» της Πελασ- 
γίας . 


ΥΠΟΥΡΓΙΚΕ Σ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοίθ. 1057 182 /367/0015 ^ (1) 

Απαλλαγή τήρησης βιβλίων και έκδοσης στοιχείων του 
Κ.Β.Σ. φυσικών προσώπων (μισθωτών) για τις αμοιβές 
από την παροχή υπηρεσιών, βάσει σύμβασης έργου, 
προς το Δημόσιο και Ν.Π.Δ.Δ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Εχοντας υπόψη: 

1. Τις διατάξεις της περίπτωσης γιβ' του άρθρου 38 του 
Π.ζντος 186/1992 (ΦΕΚ84Α), όπως αυτή προστέθηκε με 
τις διατάξεις του άρθρου 4 παρ. 27 του Ν. 2390/96 (ΦΕΚ 
Α' 54). 

2. Τις διατάξεις της αριθμ. 411/24.1.1996 (ΦΕΚ 58Β’) 
κοινής απόφασης του Πρωθυπουργού και του Υπουργού 
Οικονομικών, για ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών. 

3. Το αριθμ. 1046855/755/0001/22.4,1996 έγγραφο της 
Διεύθυνσης Διοικητικού του Υπ. Οικονομικών, με το οποίο 
ζητείται η απαλλαγή από την υποχρέωση τήρησης βι¬ 
βλίων και έκδοσης στοιχείων των χειριστών διατρητικών 
μηχανημάτων που προσφέρουν υπηρεσίες στο ΚΕΠΥΟ, 
με σύμβαση έργου. 


4. Το από 12.1.1996 έγγραφο της Δ/νσης Εφαρμογών 
Η/Υτου ΚΕ.Π.Υ.Ο, με το οποίο ζητείται η απαλλαγή από 
την υποχρέωση τήρησης βιβλίων και έκδοσης στοιχείων 
των υπαλλήλων που ανέλαβαν, βάση ατομικών συμβά¬ 
σεων, τη συγγραφή μελέτης με θέμα «Σύνταξη Ονοματο¬ 
λογίας των Οικονομικών Δραστηριοτήτων προς κάλυψη 
των αναγκών του Υπουργείου Οικονομικών και της 
ΕΣΥΕ«. 

5. Οτι από την απόφαση αυτή δεν προκαλείται δαπάνη 
σε βάρος του Κρατικού Προϋπολογισμού, αποφασίζου- 
με: 

1, Απαλλάσσουμε τα πιο κάτω φυσικά πρόσωπα από 
τηντήρηση βιβλίων καιτην έκδοση στοιχείων, εφόσον δεν 
έχουν την ιδιότητα του επιτηδευματία από άλλη αιτία: 

α) Τους χειριστές διατρητικών μηχανημάτων που πα¬ 
ρέχουν υπηρεσίες με σύμβαση έργου στο ΚΕΠΥΟ, για τις 
αμοιβές που λαμβάνουν για την ως άνω αιτία, 

β) Τους υπαλλήλους που ανέλαβαν, βάση ατομικών 
συμβάσεων, την συγγραφή μελέτης με θέμα «Σύνταξη 
Ονοματολογίας των Οικονομικών Δραστηριοτήτων προς 
κάλυψη των αναγκών του Υπουργείου Οικονομικών και 
της Ε1ΥΕ», για τις αμοιβές που λαμβάνουν για την συγ¬ 
γραφή της εν λόγω μελέτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαΐου 1996 

ο ΥΦΥΠΟΥΡΓΟΣ 

ΓΕΩΡΓΙΟΣ ΑΝΩΜΕΡΙΤΗΣ 
-♦- 

Αρ ιθ. Φ. 42/01Κ.2746 (2) 

Καθορισμός σημείου εκβολής των επεξεργασμένων 
αποβλήτων του Ιχθυογεννητικού σταθμού της 
Εταιρείας Ε. Τριανταφύλλου και ΣΙΑ Ο.Ε. στον όρμο 
Σκροπονερίων Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη: 

1. Το Ν. 2218/94 «ίδρυση Νομαρχιακής Αυτ/σης» όπως 
τροποποιήθηκε με το Ν. 2240/94. 

2. Την Ε1β/221/65 Υγειον. Δ/ξη «περί διαθέσεως λυμά¬ 
των και βιομηχανικών αποβλήτων όπως τροποποιήθηκε». 

3. Την αριθ. 19640/79 κοινή Νομαρχιακή απόφαση «περί 
διαθέσεως βιομηχανικών αποβλήτων και λυμάτων στο Β. 
καιΝ. Ευβοϊκό κ λπ.». 






4368 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


4. Την από 22.9.1995 αίτηση της Εταιρείας Ε. Τρια¬ 
ντάφυλλου και ΣΙΑ Ο.Ε, με την οποία υπέβαλε μελέτη ε¬ 
πεξεργασίας και διάθεσης των αποβλήτων του Ιχθυο· 
γεννητικού σταθμού στον όρμο Σκροπονερίων και ζητά έ¬ 
γκριση μελέτης. 

5. Το από 9.4.96 Πρακτικό Επιτροπής για τον καθορισμό 
σημείου διάθεσης των επεξεργασμένων αποβλήτων του 
Ιχθυογεννητικού Σταθμού, αποφασίζουμε: 

Καθορίζουμε ως σημείο εκβολής των επεξεργασμένων 
αποβλήτων του Ιχθυογεννητικού σταθμού της Εταιρείας 
Ε, Τριανταφύλλου και ΣΙΑ Ο.Ε. το θαλάσσιο χώρο ακρι¬ 
βώς μπροστά από την Ιχθυογεννητικό Σταθμό και εντός 
της θάλασσας σε απόσταση είκοσι (20) μέτρων από την 
γραμμή αιγιαλού. 

Τα επεξεργασμένα απόβλητα θα οδηγούνται στην θά¬ 
λασσα με αγωγό κλειστό Φ30, ενώ το τμήμα του αγωγού 
που βρίσκεται πάνω στην παραλία θα είναι μέσα σε αύλα¬ 
κα πλάτους 1 ηη και θα είναι σκεπασμένος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 7 Μαίου 1996 

Ο Νομάρχης κ.α.α. 

Ο Πρόεδρος 4ης Νομαρχ. Επιτροπής 
ΗΛΙΑΣΣΕΡ. ΓΚΡΙΤΖΑΠΗΣ 
-Φ- 

Αριθ. ΕΣ/4842 (3) 

Ψήφιση Οργανισμού Εσωτερικής Υπηρεσίας Συμβουλίου 
Περιοχής 3ης Εδαφικής Περιφέρειας Νομού Κέρκυ- 
ρας. 

Η ΠΕΡΙΦΕΡΕΙΑΚΗ ΔΙΕΥΘΥΝΤΡΙΑ Ν. ΚΕΡΚΥΡΑΣ 

Έχοντας υπόψη: 

1. Τις διατάξεις της παρ. 13 του άρθρου 48 του Ν. 
2218/1994. 

2. Τις διατάξεις του άρθρου 12 του Ν. 1188/81, όπως α- 
ντικαταστάθηκαν με τις όμοιες του άρθρου 26 του Ν. 
1832/89 και της παρ. 5 του άρθρου 8 του Ν. 2307/1995. 

3. Τις διατάξεις των Ν. 1476/84 και 1586/86 και των Π.Δ. 
37α/87 και 22/90. 

4. Τιςδιατάξειςτουάρθρου214παρ. 13τουΔ.Κ.Κ. (Π.Δ. 
410/95). 

5. Την αριθ. 5/1995 απόφαση του Συμβουλίου Περιοχής, 
περί ψηφίσεως Οργανισμού Εσωτερικής Υπηρεσίας 
Συμβουλίου Περιοχής 3ης Εδαφικής Περιφέρειας Νομού 
Κέρκυρας. 

6. Την σύμφωνη γνωμοδότηση του Υπηρεσιακού 
Συμβουλίου, που διατυπώθηκε στο αριθ. 2.8.1996 
Πρακτικό, αποφασίζουμε: 

Εγκρίνουμε την αριθ. 5/1995 απόφαση του Συμβουλίου 
Περιοχής της 3ης Εδαφικής Περιφέρειας του Ν. Κέρκυ¬ 
ρας, με την οποία τούτο ψηφίζει τον Οργανισμό 
Εσωτερικής Υπηρεσίας ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΣΥΜΒΟΥΛΙΟΥ 

ΠΕΡΙΟΧΗΣ 3ης ΕΔΑΦΙΚΗΣ ΠΕΡΙΦΕΡΕΙΑΣ 
ΝΟΜΟΥ ΚΕΡΚΥΡΑΣ 

Άρθρον Ιο 

Η Υπηρεσία του Συμβουλίου Περιοχής θα αποτελείται 
από: 

1. Τμήμα Διοικητικού - Οικονομικού - Λογιστικού (που θα 
αποτελεί αυτοτελώς). 

Στο τμήμα αυτό θα υπάγονται τα γραφεία: 


α. προσωπικού το οποίο λειτουργεί αυτοτελώς. 
β, προσόδων - περιουσίας - οικονομικής διαχείρισης 
γ. Γραμματείας (πρωτόκολλο - δακτυλογραφίσεις - 
αρχειοθετήσεις κ.λπ.). 

2. Τεχνική Υπηρεσία με θέματα έργων - μελετών - περι¬ 
βάλλοντος εν γέ νει, 

Για το τμήμα Διοικητικού Λογιστικού η επιλογή του προϊ¬ 
σταμένου θα γίνεται από υπαλ/λους της κατηγορίας ΠΕ 
και για το αυτοτελές γραφείο προσωπικού από την κα¬ 
τηγορία ΔΕ, σύμφωνα μετο Ν. 1586/1936. 

Άρθρον 2ο 

Α. ΠΡΟΣΩΠΙΚΟΥ ΔΙΟΙΚΗΤΙΚΟΥ 

1. ΚΑΤΗΓΟΡΙΑ ΠΕ 

α. (1) μία θέση κλάδου ΠΕΙ Διοικητικού με βαθμούς Δ-Α. 

2. ΚΑΤΗΓΟΡΙΑ ΤΕ 

α. (1) μία θέση του κλάδου ΤΕ17 Διοικητικών - 
Λογιστικών με βαθμούς, Δ-Α. 

3. ΚΑΤΗΓΟΡΙΑ ΔΕ 

α. (1) μία θέση του κλάδου ΔΕ 14 ελεγκτών εσόδων - ε¬ 
ξόδων με βαθμούς Δ-Α. 

β. (1) μία θέση του κλάδου ΔΕΙ5 εισπρακτόρων με βαθ¬ 
μού Δ-Α. 

Β. ΤΕΧΝΙΚΟΥ ΠΡΟΣΩΠΙΚΟΥ 

1. ΚΑΤΗΓΟΡΙΑ ΠΕ 

α. (1) μία θέση του κλάδου ΠΕ3 Πολιτικών Μηχανικών με 
βαθμούς Δ-Α. 

β. (1) μία θέση του κλάδου ΠΕ5 Μηχανολόγων - 
Μηχανικών με βαθμούς Δ-Α. 

2. ΚΑΤΗΓΟΡΙΑΤΕ 

α. (1) μία θέση του κλάδου ΤΕ5 Τεχνολόγων - 
Τοπογράφων - Μηχανικών με βαθμούς Δ-Α. 

β. (1) μία θέση του κλάδου ΤΕ Τεχνολόγων - 
Μηχανολόγων με βαθμούς Δ-Α. 

Γ. ΓΕΩΠΟΝΙΚΟΥ ΠΡΟΣΩΠΙΚΟΥ 
1. ΚΑΤΗΓΟΡΙΑ ΠΕ 

α, (1) μία θέση του κλάδου ΠΕ9 Γεωπόνων με βαθμούς 
Δ-Α. 

Αρθρον 3ο 

Όλες οι υπηρεσίες εποπτεύονται από τον Πρόεδρο του 
Συμβουλίου Περιοχής. 

Η αρμοδιότητα και η οργανική δύναμη την κατά άρθρο 
2 υπηρεσιώντου Συμβουλίου Περιοχής ορίζεται όπως πα¬ 
ρακάτω: 

Αναλυτικότερα: 

1. Τμήμα Διοικητικού - Οικονομικού και Παροχής υπη¬ 
ρεσιών προς τους πολίτες. 

Στην αρμοδιότητατου Τμήματος ανήκουν τα αφορώντα 
στο προσωπικό στη Γραμματειακή υποστήριξη του Σ.Π. 
και στα οικονομικά του Σ.Π. καθώς και κάθε δραστηριότη¬ 
τας (παροχή υπηρεσίας) και μέσω της ανάθεσης αρ¬ 
μοδιοτήτων από τους ΟΤΑ μέλη, που αποβλέπει στην α¬ 
ναβάθμιση της ποιότητας της ζωής των κατοίκων. 
Αναλυτικότερα: 

α. Διεξάγει την προσωπική αλληλογραφία του 
Προέδρου του Σ.Π. και τηρεί το Αρχείο αυτής. 

β. Τηρεί ιδιαίτερο Πρωτόκολλο εισερχομένων και ε- 
ξερχομένων εγγράφων, τα οποία διεκπεραιώνει στις αρ¬ 
μόδιες υπηρεσίες. 

γ. Προγραμματίζει τις ώρες και ημέρες που ο Πρόεδρος 
μπορεί να δέχεται διάφορες Επιτροπές, Συλλόγους και 
Πολίτες. 

δ. Τηρεί Ημερολόγιο των προσωπικών επαφών του 
Προέδρου εντός και εκτός Σ,Π. 

ε, Παραλαμβάνει από τους υπηρεσιακούς παράγοντες 
τους φακέλλους των εγγράφων που πρέπει να 
υπογράψουν από τον Πρόεδρο, 
στ. Παρακολουθεί όλη τη δραστηριότητα του Σ,Π. 
ζ. Αναλαμβάνει τη συγγραφή των κειμένων και των επι¬ 
στολών του Προέδρου. 

η. Αναλαμβάνει τη δακτυλογράφιση και διεκπεραίωση 
της αλληλογραφίας των Υπηρεσιών του Σ,Π. 

θ. Φροντίζει για τη δημοσίευση των διακηρύξεων και 
των ανακοινώσεων των Υπηρεσιών του Σ.Π. 

ι. Παραλαμβάνει τον ημερήσιο και περιοδικό τύπο, κα¬ 
θώς και όλα τα έντυπα που αποστέλλονται στο Σ.Π. 

ια. Επιμελείται της καθημερινής αποδελτίωσης του 
Τύπου. 

ιβ. Είναι υπεύθυνο για την εφαρμογή όλων των νόμων 
και διαταγμάτων που αφορούν στο πάσης φύσεως 
προσωπικό του Σ.Π. και ασκεί τις αρμοδιότητες που 
απορρέουν από τον Κώδικα κατάστασης Δημοτικών και 
Κοινοτικών Υπαλλήλων (ν. 1188/81). 

ιγ. Τηρεί Μητρώο, ευρετήριο και τους ατομικούς φα¬ 
κέλλους του μόνιμου και με σχέση εργασίας Ι.Δ. προσω¬ 
πικού. 

ιδ. Συντάσσει και θεωρείτο πάσης φύσεως μισθοδοτικά 
στοιχεία όλου του προσωπικού και τα προωθεί αρμοδίως 
για τη σύνταξη των μισθοδοτικών καταστάσεων, 
ιε. Εφαρμόζει το Πειθαρχικό Δίκαιο, 
ιστ. Καταρτίζει τις ονομαστικές καταστάσεις των μονί¬ 
μων υπαλλήλων του Σ.Π. κατά κλάδο και Βαθμό, όπως 
ορίζουν οι σχετικές διατάξεις και συντάσσει τα σχέδια 
Οργανισμού Εσωτερικής Υπηρεσίας. 

ιζ. Εκδίδει τα πιστοποιητικά και τις βεβαιώσεις του 
προσωπικού για την υπηρεσιακή του κατάσταση. 

ιη. Διεκπεραιώνει κάθε υπόθεση που έχει σχέση με τη 
χορήγηση της σύνταξης και των παροχών στο οικείο 
Ταμείο Ασφάλισης των υπαλλήλωντου Σ.Π., που φεύγουν 
από την Υπηρεσία, καθώς και την αναγνώριση και ε¬ 
ξαγορά της προϋπηρεσίας τους, όπως και κάθε υπόθεση 
που έχει σχέση με τη συνταξιοδότηση του Ι.Δ, προσω¬ 
πικού και την καταβολή της προβλεπόμενης από το νόμο 
αποζημίωσης. 

ιθ. Ελέγχει και παρακολουθεί τα αφορώντα στην τήρη¬ 
ση του κανονικού ωραρίου εργασίας. 

ικ. Εκδίδει ή κοινοποιεί εγκυκλίους που αφορούν στην υ¬ 
πηρεσιακή κατάσταση του προσωπικού και το ενημερώ¬ 
νει για τα προγράμματα επιμόρφωσης του. 

κ. Φροντίζει για την ορθολογική κατανομή του προσω¬ 
πικού ώστε να λειτουργούν εύρυθμα οι Υπηρεσίες. 

κα. Εισηγείται στον Πρόεδρο για τη συγκρότηση των α¬ 
ναγκαίων επιτροπών και ομάδων εργασίας. 

κβ. Εισηγείται στον Πρόεδρο για τα προσωπικά αιτήμα¬ 
τα των υπαλλήλων. 

κγ. Παρακολουθεί τη μισθοδοτική κατάσταση όλων των 
εργαζομένων στο Σ.Π. και εκδίδει τις σχετικές βεβαιώσεις 
και πιστοποιητικά όποτε ζητούνται. 

κδ. Τηρεί βοηθητικούς φακέλλους και βιβλία που κατά 
την κρίση του προϊσταμένου είναι αναγκαία για την εύ¬ 
ρυθμη λειτουργία του Τμήματος. 

κε. Καταρτίζει σε συνεργασία με τις αρμόδιες υπηρε¬ 
σίες του Σ/Π τον Προϋπολογισμό Εσόδων - Εξόδων και 
τον υποβάλλει έγκαιρα αρμοδίως. 
κστ. Παρακολουθεί την πορεία εκτέλεσης του Προϋ¬ 


πολογισμού Εσόδων - Εξόδων, εισηγείται την αναμόρφω¬ 
σή του, την εγγραφή νέων εσόδων και τη χορήγηση συ¬ 
μπληρωματικών πιστώσεων. 

κζ. Συγκεντρώνει και εντάσσει στο Μηχανογραφικό σύ¬ 
στημα όλα τα στοιχεία του Προϋπολογισμού. 

κη. Παρακολουθεί την πορεία των εξόδων και ενημερώ¬ 
νει εγκαίρως τις αρμόδιες υπηρεσίες για τη σύνταξη εκ¬ 
θέσεων δαπανών, όταν οι εγκεκριμένες απορροφώνται. 

κθ. Τηρεί Αρχείο ετήσιων απολογισμών Εσόδων - 
Εξόδων του Σ.Π. σύμφωνα με τα απολογιστικά στοιχεία 
που συντάσσει το Ταμείο. 

λ. Προγραμματίζει και παρακολουθεί την πορεία των 
Εσόδων - Εξόδων του Προϋπολογισμού και εισηγείται τη 
σωστή κατανομή των πιστώσεων και την απορρόφηση 
των δαπανών για την εκτέλεση έργων, προμηθειών καθώς 
και την κίνηση του χρέους και της περιουσίας γενικά. 

λα. Συγκεντρώνει στατιστικά στοιχεία που σναφέρονται 
γενικά στα οικονομικά ζητήματα που αφορούν στο Σ.Π. και 
είναι χρήσιμα για τις προβλέψεις του Προϋπολογισμού. 

λβ. Παρακολουθεί τα εγκεκριμένα δάνεια του Σ.Π. και 
τηρεί πίνακες ετησίων τοκοχρεωλυτικών δόσεων για κάθε 
περίπτωση ενημερώνοτνας πάντοτε το Ταμείο του Σ.Π. 

λγ. Εισηγείται την αναμόρφωση του προϋπολογισμού 
με την εγγραφή νέων εσόδων και τη χορήγηση συμπλη¬ 
ρωματικών και εκτάκτων πιστώσεων. 

λδ. Επιμελείται της ασφάλισης των κινητών και ακινή- 
τωντουΣ.Π. 

λε. Φροντίζει για την υπογραφή των Χρηματικών 
Ενταλμάτων από τον Πρόεδρο, την κσταχώρησήτους οτο 
μηχανογραφικό σύστημα και την αρχειοθέτηση των ΧΕΠ 
με τα δικαιολογητικά τους. 

λστ. Συσχετίζει κάθε δαπάνη με τυχόν προηγούμενη 
όμοια και παρακολουθεί την ύπαρξη σχετικής πίστωσης 
για τη δυνατότητα έκδοσης ΧΕΠ. 

λζ. Ασχολείται με την προμήθεια πάσης φύσης υλικού, 
εκτός του υλικού των έργων, που είναι απαραίτητο για τις 
υπηρεσίες του Σ,Π. και προσπαθεί να επιτυγχάνει τη συμ- 
φερότερη τιμή με την παρακολούθηση των τιμών της 
αγοράς, χωρίς να παραγνωρίζει την ποιότητα του προς 
προμήθεια υλικού. 

λη. Μεριμνά για την έκδοση των σχετικών εντολών 
προμηθειών, τη σύνταξη των πρωτοκόλλων παραλαβής 
του πάσης φύσης υλικού των έργων και την υπογραφή 
τους από τις αντίστοιχες Επιτροπές παραλαβής, τη φύλα¬ 
ξη του υλικού στην αποθήκη του Σ,Π. και την καταχώρησή 
του στα οικεία βιβλία αποθήκης. 

λθ. Διαχειρίζεται και παρακολουθεί τη διακίνηση των 
διαφόρων ειδών και τηρεί ανάλογο βιβλίο. 

μ. Εισηγείται την εκποίηση ή την καταστροφή του άχρη¬ 
στου ή παλαιού υλικού και τη διαγραφή του από τα αντί¬ 
στοιχα βιβλία. 

μα. Διενεργεί κάθε πράξη σχετική με τη διαχείριση του 
υλικού, τη φύλαξή του στις αποθήκες και τη διάθεσή του 
βάσει διατακτικών της αρμόδιας υπηρεσίας. 

μβ. Μεριμνά για την έγκαιρη ανανέωση των υλικών που 
πρόκειται να εξαντληθούν. 

μγ. Διαβιβάζει οτο Γενικό Χημείο του Κράτους για έ¬ 
λεγχο και αξιολόγηση τα είδη για τα οποία υπάρχουν ει¬ 
δικοί όροι στις σχετικές συμβάσεις. 

μδ. Διεξάγει δημοπρασίες ή πρόχειρους διαγωνισμούς, 
μεριμνά για τη δημοσίευση στον ημερήσιο τύπο των όρων 
διακήρυξης με καθορισμό της ημερομηνίας διεξαγωγής 
της δημοπρασίας. 

με. Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμόδους και πα- 
ρακολουθείτηντήρησητωνόρωντων συμβάσεων για την 
παράδοση των υλικών μέσα στις οριζόμενες προθεσμίες, 
και την επιβολή ποινικής ρήτρας σε περίπτωση εκπροθέ¬ 
σμων παραδόσεων όπως καθορίζεται στις συμβάσεις ή 
τις διακηρύξεις. 

μ στ. Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. 

μζ. Ελέγχει τους χρηματικούς τίτλους που διαβι¬ 
βάζονται στο Ταμείο από τις αρμόδιες υπηρεσίες και εκ¬ 
δίδει τα αποδεικτικά παραλαβής εισπρακτέων εσόδων. 

μη. Ενεργεί πριν από κάθε χρηματική κατάθεση εκ 
μέρους των εισπρακτόρων, έλεγχο των διπλοτύπων ει¬ 
σπράξεων, παραλαμβάνει τις εισπράξεις κ.λπ. 

μθ. Εκδίδει τα γραμμάτια εισπράξεως των διαφόρων ε¬ 
σόδων. 

V. Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπρά- 
ξεως κατά των οφειλετών. 

να. Επιμελείται την αναγκαστική είσπραξη των οφειλών 
και τηρεί τα από το νόμο προβλεπόμενα βιβλία καταχω- 
ρήσεως κατασχέσεων κ.λπ. 

νβ. Μεριμνά για την απόδοση των υπέρ τρίτων κρατή¬ 
σεων και τηρεί όλα τα απαραίτητα για το σκοπό αυτό βι¬ 
βλία. 

νγ. Τηρεί όλα τα από το νόμο προβλεπόμενα λογιστικά 
βιβλία εσόδων κ.λπ. 

νδ. Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων και βάσει αυτών, προέρχεται 
στην πληρωμή των δικαιούχων σύμφωνα με τις οικείες 
διατάξεις περί λογιστικού των Δήμων και Κοινοτήτων. 

νε. Τηρεί τα προβλεπόμενα από το νόμο λογιστικά βι¬ 
βλία εξόδων, καταρτίζει τους μηνιαίους και ετήσιους 
λογαριασμούς της διαχειρίσεως εξόδων, συντάσσει τους 
στατιστικούς πίνακες που υποβάλλονται στις Δημόσιες 
Υπηρεσίες, συγκεντρώνει τα στοιχεία που απαιτούνται 
για τον ετήσιο απολογισμό εξόδων και καταρτίζει τον 
απολογισμό αυτό. 

νστ. Επιμελείται της είσπραξης των βεβαιωμένων με ει¬ 
δικούς χρηματικούς καταλόγους εσόδων. 

νζ. Επιμελείται την κοινοποίηση των ατομικών ή γενικών 
ή ειδικών προσκλήσεων προς τους οφειλέτες, 
νη. Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει 
την ενέργεια αυτή στον καθένα από τα οικεία αποσπά¬ 
σματα των καταλόγων. 

νθ. Έχει την ευθύνη για την όλη λειτουργία της 
μηχανογράφησης και μηχανοργάνωσης των Υπηρεσιών 
του Σ.Π. και επιβλέπει τη σωστή και αποτελεσματική 
λειτουργία των εγκατεστημένων υπολογιστών στις 
Υπηρεσίες αυτές. 

ξ. Παρακολουθεί, μελετά και αναλύει τα στατιστικά 
στοιχεία των υπηρεσιών του Σ.Π. αλλά όσων άλλων 
προέρχονται από διάφορες πηγές πληροφόρησης, με 
αποκλειστική εντολή του Προέδρου. 

ξα. Παρέχει πληροφορίες, πίνακες και ότι άλλο στατι¬ 
στικό στοιχείο ήθελε ζητηθεί από τις υπηρεσίες του Σ.Π. 
και μόνο για τις δικές τους ανάγκες. 

ξβ. Παρέχει υπηρεσίες που αφορούν στην αστική και 
δημοτική κατάσταση των πολιτών, 
ξγ. Παρέχει υπηρεσίες που αφορούν στην καθαριότητα. 


ξδ. Παρέχει υπηρεσίες που αφορούν στην μεταφορά 
μαθητών με σχολικά λεωφορεία. 

ξε. Παρέχει υπηρεσίες που αφορούν στην διοργάνωση 
πολιτιστικών εκδηλώσεων κ.λπ. 

ξστ. Παρέχει υπηρεσίες που αφορούν στην χορήγηση 
αδειών λειτουργίας καταστημάτων κ.λπ. 

ξζ. Ακόμα ενημερώνει τους πολίτες για τα δικαιώματά 
τους και τις ενέργειες που απαιτούνται για τη διεκπεραί¬ 
ωση των υποθέσεων τους και τους εφοδιάζει με τα απα¬ 
ραίτητα πληροφοριακά στοιχεία και τα διαθέσιμα έντυπα 
που έχουν θέσει στη διάθεσή του οι Δημόσιες Υπηρεσίες 
και οι ΟΤΑ μέλη του. 

ξη. Κατευθύνει τους πολίτες στη διεκπεραίωση των 
υποθέσεώντους, και τους συμβουλεύει για την καλλίτερη 
αντιμετώπιση των προβλημάτων τους. 

ξθ. Κατευθύνει και οργανώνει την επικοινωνία των πολι¬ 
τών με τις Υπηρεσίες του Σ.Π. 

ο. Δέχεται υποδείξεις και προτάσεις για αλλαγές, που 
συμβάλλουν στη βελτίωση της λειτουργίαςτουΣ.Π.καιτη 
λήψη μέτρων που τους αφορά στα πλαίσια της γενικότε¬ 
ρης προσπάθειας σχεδιασμού για την ανάπτυξη. 

2. Τμήμα Σχεδιασμού - Προγραμματισμού και Τεχνικής 
Υποστήριξης. 

Αρμοδιότητες του Τμήματος είναι η εκπόνηση σχεδίων 
προγραμμάτων και έργων για την κοινωνική και πολιτιστι¬ 
κή ανάπτυξη της περιοχής καθώς και η με^οετη, εκτέλεση 
και συντήρηση έργω τοπικού επιπέδου. 

Ειδικότερα στις αρμοδιότητες του ανήκουν: 
α. Η συγκέντρωση, επεξεργασία και τήρηση στατιστι¬ 
κών στοιχείων για την οικονομική, κοινωνική και πολιτιστι¬ 
κή κατάσταση στην περιοχή. 

β. Η παρακολούθηση των προγραμμάτων που αφορούν 
στην κοινωνική και πολιτιστική ανάπτυξη και βελτίωση της 
ποιότητας ζωής. 

γ. Η διατύπωση προτάσεων για την κατάρτιση των 
μεσοχρόνιων νομαρχιακών αναπτυξιακών προγραμμά¬ 
των. 

δ. Η κατάρτιση των μεσοχρόνιων και ετήσιων τοπικών α¬ 
ναπτυξιακών προγραμμάτων της περιοχής. 

ε. Η διαχείριση των χρηματοδοτήσεων από το 
Πρόγραμμα Δημοσίων Επενδύσεων και από τους πόρους 
των προγραμμάτων της Ευρωπαϊκής Ένωσης που 
αφορούν στην περιοχή. 

στ. Η αξιοποίηση των πλουτοπαραγωγικών πόρων 
διακοινοτικής ή διαδημοτικής σημασίας. 

ζ. Η υλοποίηση του πολεοδομικού σχεδιασμού στα 
πλαίσια των εγκεκριμένων Ζωνών Οικιστικού Ελέγχου 
(Ζ.Ο.Ε.) ήτων Ειδικών Χωροταξικών Μελετών και τήρηση 
των δεδομένων του Κτηματολογίου της Περιοχής τους, ό¬ 
πως αυτά προκύπτουν από το συνολικό σχεδιασμόκαιτην 
ολοκληρωμένη διαχείριση του Εθνικού Κτηματολογίου. 

η. Η μέριμνα για την εκτέλεση και λειτουργία διάκοινοτι- 
κών και διαδημοτικών έργων τεχνικής υποδομής και κοι¬ 
νωνικού εξοπλισμού. 

θ. Η μέριμνα για την προστασία του περιβάλλοντος σε 
θέματα διακοινοτικής ή διαδημοτικής σημασίας. 

ι. Κάθε άλλη σχετική αρμοδιότητα που ήθελε ανατεθεί 
από τους Ο.Τ.Α μέλη του Σ.Π. 

Το τμήμα αυτό μπορεί να στελεχωθεί από υπαλλήλους 
διαφόρων ειδικοτήτων με τους τρόπους που ήδη έχουν 
περιγράφει ανωτέρω: 

Γ ενικά καθήκοντα υπαλλήλων 
α) Προϊστάμενος Διευθύνσεως. 

Π ροΐσταται των Τμημάτων και Γραφείων που υπάγονται 
στην αρμοδιότητάτου. 

Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση και επίδοση ό¬ 
λων των υπαλλήλων της Διεύθυνσής του, την τήρηση των 
νόμων, διαταγμάτων, αποφάσεων κ.λπ. που αφορούν στο 
Σ.Π. και τους καθοδηγεί κατά την εκτέλεση των υπηρε¬ 
σιακών τους καθηκόντων. 

Κατανέμει την εργασία στους υπαλλήλους της Διεύ¬ 
θυνσης ανάλογα με τις συνολικές ανάγκες των Τμημάτων 
και με τη συνεργασία των Προϊσταμένων, 

Μπορεί να απασχολεί οποιονδήποτε από το προσωπικό 
της Υπηρεσίας του για την εκτέλεση κάθε άλλης εργασίας 
ανάλογα με τις ανάγκες που παρουσιάζονται σε κάθε 
Τμήμα 

Ενημερώνεται για όλη την εισερχόμενη και εξερχόμενη 
αλληλογραφία που αφορά στη Διεύθυνση, χαρακτηρίζει 
και κατανέμει αυτή σύμφωνα με τις αρμοδιότητες των 
Τμημάτων ή Γραφείων που υπάγονται στη Διεύθυνση και 
δίνει τις αναγκαίες οδηγίες στους προϊσταμένους για τις 
ενέργειες που πρέπει να γίνουν. 

Υπογράφει αποφάσεις ύστερα από εξουσιοδότηση του 
Προέδρου και τα υπηρεσιακά έγγραφα. 

Θεωρεί με τη μονογραφή του και υποβάλλει όλα τα έγ¬ 
γραφα που συντάσσονται από τα Τμήματα και Γραφεία 
της Διεύθυνσης για έγκριση και υπογραφή από τον 
Πρόεδρο ή το νόμιμο αναπλη ρωτή του καθιστάμενος έτσι 
συνυπεύθυνος για τη νομιμότητα της ενέργειας. 

Θεωρεί τη βεβαίωση της εργασίας του προσωπικού που 
υπηρετεί στη Διεύθυνση. 

Εισηγείται τα θέματα της αρμοδιότητάς του στον 
Πρόεδρο, υπογράφοντας τις σχετικές εισηγήσεις. 

Παρίσταται εφόσον οι υπηρεσιακές ανάγκες το α¬ 
παιτούν, στις συνεδριάσεις των συλλογικών οργάνων του 
Σ.Π και αναπτύσει τις απόψεις του πάνω στα διάφορα υ¬ 
πηρεσιακά θέματα. 

Συντάσσει τις ετήσιες εκθέσεις αξιολόγησης για τους υ¬ 
παγόμενους σ’ αυτόν Προϊσταμένους Τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπολοίπων υπαλλήλων οι οποίες συ- 
ντάσσονται από τους Προϊσταμένους των υπηρεσιακών 
μονάδων. 

Δέχεται τους πολίτες και παρέχει σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένος να βρίσκεται στη θέση του κατά τις ώ¬ 
ρες υποδοχής του κοινού, για την επίλυση των τυχόν με¬ 
ταξύ αυτών και των υπηρεσιών της Διεύθυνης διαφορών. 

β) Προϊστάμενοι Τμημάτων 

Είναι υπεύθυνοι για την ακριβή τήρηση, εφαρμογή και ε¬ 
κτέλεση των αρμοδιοτήτων και καθηκόντων που ανατίθε¬ 
νται στην Υπηρεσία που προΐστανται. 

Φροντίζουν για την εφαρμογή των νόμων, διαταγμάτων 
και των αποφάσεων και εγκυκλίων που τους κοινοποιού¬ 
νται, ενημερώνοντας τους υπαλλήλους τους δίνοντας πα¬ 
ράλληλα τις αναγκαίες επεξηγηματικές οδηγίες για την ε¬ 
κτέλεσή τους. 

Κατανέμουν την εργασία στους υπαλλήλους και τους 
καθοδηγούν, ελέγχουν δε την τακτική παρουσία, εργατι¬ 
κότητα και πειθαρχία τους. 

Εκτελούν τις εντολές των Διευθυντών, εισηγούνται σ' 
αυτούς τις υποθέσεις της αρμοδιότητάς τους, υποβάλ¬ 
λουν δε σ’ αυτούς υπηρεσιακές εκθέσεις και σημειώματα 


για την πορεία των εργασιών του Τμήματος καθώς και των 
υποθέσεων που εκκρεμούν. 

Συντάσσουν τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλουν 
στους Διευθυντές για περαιτέρω κρίση. 

Προσυπογράφουν την αλληλογραφία της υπηρεσίας 
τους, συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 
ενέργειας και την ακρίβεια των αναφερομένων σ’ αυτά 
πραγματικών περιστατικών. 

Δέχονται τους πολίτες και παρέχουν σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

Βεβαιώνουντηνεργασίατουπροσωπικού που υπηρετεί 
στην Υπηρεσία τους. 

γ) Λοιπό προσωπικό 

Στα πλαίσια των αρμοδιοτήτων των Διευθύνσεων ή άλ¬ 
λων Υπηρεσιακών μονάδων που είναι τοποθετημένοι οι υ¬ 
πάλληλοι, ανεξάρτητα από την εργασιακή τους σχέση, ε¬ 
κτελούν την εργασία που τους έχει ανατεθεί με προσοχή, 
επιμέλεια και ευσυνειδησία, κάτω από τις οδηγίες και κα¬ 
τευθύνσεις των προϊσταμένων τους, σύμφωνα με την κεί¬ 
μενη νομοθεσία. 

Ειδικότερα εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κ.λπ. είναι υπεύθυνοι για κάθε αδικαιολόγητη απώλεια, 
φθορά ή καταστροφή, κυρίως όταν αυτή οφείλεται σε α¬ 
μέλεια ή κακή χρήση. 

Οι συντάκτες των εγγράφων, αποφάσεων, μελετών και 
αλληλογραφίας τα μονογραφούν και είναι υπεύθυνοι για 
την ακρίβεια των πραγματικών περιστατικών και στοιχεί¬ 
ων που προκύπτουν από τα τηρούμενα στην Υπηρεσία βι¬ 
βλία, φακέλλους και άλλα παραστατικά. 

Αναφέρουν στονπροϊστάμενότουςγραπτά ή προφορικά 
για τις υποθέσεις που εκκρεμούν και δεν μπορούν να επι¬ 
λυθούν άμεσα ή εντός των προθεσμιών που έχουν ταχθεί. 

Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

Άρθρο 4 

Η κατανομή του προσωπικού κατά υπηρεσίες και γρα¬ 
φεία γίνεται με απόφαση του Προέδρου, σύμφωνα με τις 
εκάστοτε υπηρεσιακές ανάγκες, και τη γνώμη των προϊ¬ 
σταμένων τμήματος και γραφείου προσωπικού. 

Άρθρο 5 

Οι υπεύθυνοι υπηρεσιών οφείλουν να παρίστανται στις 
συνεδριάσεις τωου Δ.Σ. ή της Εκτελεστικής Επιτροπής, ό¬ 
ταν πρόκειται να συζητηθεί θέμα της αρμοδιότητάς τους, 
αφού πρώτα ειδοποιηθούν από τον προϊστάμενο του τμή¬ 
ματος ή προσωπικού και τον Πρόεδρο του Διοικητικού 
Συμβουλίου. 

Άρθρο 6 

Τον υπεύθυνο κάθε υπηρεσίας, όταν απουσιάζει ή κω¬ 
λύεται τον αναπληρώνει ο αμέσως κατά βαθμό ανώτερος 
υπάλληλος της αυτής υπηρεσίας και μεταξύ ομοιοβάθ- 
μων ο αρχαιότερος υπάλληλος. 

Εν ελλείψει ορίζεται από τον Πρόεδρο άλλος υπάλ¬ 
ληλος από άλλη υπηρεσία. 

Άρθρο 7 

Χρέη γραμματέα από το Διοικητικό Συμβούλιο ή την 
Εκτελεστική Επιτροπή συνιστώμενες Επιτροπές μελέτης 

διαφόρων περιοχικών θεμάτων, εκτελούν οι υπεύθυνοι 
των υπηρεσιών στην αρμοδιότητά των, όποιων υπάγονται 
οι υποθέσεις ή οι νόμιμοι αναπληρωτές τους. 

Άρθρο 8 

Τα του διορισμού, των καθηκόντων, του προορισμού 
του χρόνου εργασίας, της αστικής ευθύνης, των δικαιω¬ 
μάτων, των αδειών, των μεταβολών της υπηρεσιακής κα- 
τάστασης των ηθικών αμοιβών, των πειθαρχικών ποινών 
καιτης λύσης της υπαλληλικής σχέσης των στις διατάξεις 
του παρόντος υπαγομένων υπαλλήλων διέπονται από τις 
διατάξεις του κώδικα κατάστασης των δημοτικών και 
κοινοτικών υπαλλήλων όπως αυτές ισχύουν κάθε φορά. 

Άρθρο 9 

Από τις διατάξεις της απόφασης αυτής δεν προκα^^ίται 
δαπάνη σε βάρος του κρατικού προϋπολογισμού ή του 
Νομικού προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Κέρκυρα, 22 ΜαΓου 1996 
Η Περιφερειακή Διευθύντρια κ.α.α. 

Ζ. ΒΑΡΕΛΗ 

-φ- 

Αριθ. 4092 (4) 

Καθορισμός αποδέκτη αποβλήτων Ιχθυογεννητικού 
σταθμού της Εταιρείας Αφων Μαντέ και ΣΙΑ που βρί¬ 
σκεται στην θέση «Π ΑΛΗΟΛΑΚΑ» της Πελασγίας. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

α. Το Νόμο 3200/55 «Περί Διοικητικής Αποκέντρωσης». 

β. Την Ειβ/221/65 Υγειονομική Διάταξη όπως συμπλη¬ 
ρώθηκε με τις Γ1/17831/71 και Γ4/1305/74 όμοιες. 

γ. Την αρ. 19640/79 Κοινή απόφαση των τεσσάρων (4) 
Νομαρχών. 

δ. Την αρ. 46399/1352/86 Υπουργική Απόφαση με την 
οποία κοινοποιούνται οδηγίες του Συμβουλίου των 
Ευρωπαϊκών Κοινοτήτων. 

ε. Την αρ. ΥΜ/794/21.2.90 εγκύκλιο του Υ.Υ.Π. και Κ.Α. 

στ. Την από 27.2.96 αίτηση και τεχνική έκθεση της 
Εταιρείας Αφοί ΜΑΝΤΕ 

ζ. Τα αποτελέσματα της αυτοψίας της Επιτροπής στις 
4.4.96 

η. Το από 9.4.96 πρακτικό της Επιτροπής, αποφασίζου¬ 
με: 

1. Καθορίζουμε ως αποδέκτη διαθέσεως των αποβλή¬ 
των του υπό ίδρυση ιχθυογεννητικού σταθμού της 
Εταιρείας Αφοί ΜΑΝΤΕ που βρίσκεται στη θέση 
«Παληόλακα» της περιφέρειας Πελασγίας, την παρακεί¬ 
μενη θαλάσσια περιοχή, που προ βλέπεται από την αρ. 
19640/76 Κοινή Απόφαση τεσσάρων (4) Νομαρχών, ύστε¬ 
ρα από επεξεργασία. 

2. Ανώτερη τάξη χρήσης των νερών του αποδέκτη 
καθορίζεται η κολύμβηση και η αλιεία ιχθύων. 

3. Σημείο εκβολής των επεξεργασμένων αποβλήτων 


του Ιχθυογεννητικού Σταθμού, την παρακείμενη θαλάσ¬ 
σια περιοχή σε απόσταση πενήντα (50) μέτρα από την πα¬ 
ραλία, και τουλάχιστον δέκα (10) μέτρα κάτω από την επι¬ 
φάνεια της θάλασσας απάτης κατώτατης στάθμης της ε¬ 
πιφάνειας της θάλασσας. 

4. Η διάθεση θα γίνει δια κλειστού αγωγού, αποχέτευ¬ 
σης των αποβλήτων ύστερα από επεξεργασία, 

5. Ως θέση των εγκαταστάσεων, επεξεργασίας η 
προτεινόμενη θέση από τον μελετητή, η οποία βρίσκεται 
σε ιδιόκτητο χώρο της επιχείρησης. 

6. Να τη ρηθούν α) Οι γενικόί όροι διάθεσης των αποβλή¬ 
των όπως καθορίζονται από το άρθρο 2 της Ειβ/221/65 
Υγειονομικής Διάταξης και της αριθμ. ΥΜ/794/21.2.90 ε¬ 
γκυκλίου του Υπουργείου Υγείας Πρόνοιας για την 
αποφυγή δημιουργίας κινδύνων για τη Δημόσια Υγεία, β) 
Οι ειδικοί όροι που προβλέπονται από το άρθρο 4 παρ. 2 
εδαφ. 2.2 και 5 παρ. α. β. γ και δ της Ειβ/221/65 Υγειο- 
νομκής Διάταξης της Υπουργικής Απόφασης και της 
19640/79 κοινής απόφασης των τεσσάρων Νομαρχών. 

7. Η έκτων υστέρων υποχρέωση των αποχετευόντωντα 
απόβλητα που ήθελε προ κύψει για οιονδήποτε λόγο ότι οι 
προβλεφθείσες εγκαταστάσεις είναι ανεπαρκείς, να 
προβούν αμέσως στις αναγκαίες τροποποιήσεις ή συ¬ 
μπλήρωση ή επέκταση ή κατασκευή νέων έργων. Το ίδιο 
ισχύει και σε περίπτωση ανεπάρκειας των εγκαταστάσε¬ 
ων οφειλομένη σε πλημμελή συντήρηση ή μη καλή επί¬ 
βλεψη της λειτο υ ργίας. 

8. Για τη λήψη της άδειας διάθεσης των αποβλήτων να 
τηρηθούν οι διαδικασίες που προβλέπονται από την 
Ειβ/221/65 Υγειονομική διάταξη. 

9. Η εταιρεία ΑΦΟΙ ΜΑΝΤΕ & ΣΙΑ Ο.Ε, υποχρεουται: α) 
Να υποβάλλει στη Δ/νση Υγείας και Δημόσιας Υγιεινής, 
μελέτη εις διπλούν με την οποία θα αποδεικνύεται με επι¬ 
στημονικά στοιχεία του μελετητή μηχανικού ότι εξασφα¬ 
λίζονται οι ανωτέρω όροι. Μαζί με τη μελέτη θα υποβληθεί 
κανονισμός λειτουργίας και συντήρησης των εγκαταστά¬ 
σεων. 

β) Να τηρηθεί βιβλίο ελέγχου ποιότητας των αποβλήτων 
και να κάνει με ευθύνη του τις χημικές και μικροβιολογικές 
εξετάσεις των νερών του αποδέκτη σε διαστήματα που θα 
ορίσει η Επιτροπή. 

γ) Με βάση την παρούσα απόφασή μας και σύμφωνα με 
το άρθρο 14 της Ειβ/221/65 Υγειονομικής Διάταξης θα 
χορηγηθεί μετά την υποβολή της μελέτης και την διαπί¬ 
στωση της ορθής εκτέλεσης του έργου από την αρμόδια 
Επιτροπή η προσωρινή άδεια, 

10. Η οριστική άδεια θα χορηγηθεί με απόφασή μας 
σύμφωνα με το άρθρο 14 της Ειβ/221/65 αφού ληφθούν 
υπόψη οι παρατηρήσεις και τα αποτελέσματα των εξετά¬ 
σεων των αποβλήτων κατά την περίοδο της ισχύος της 
προσωρινής άδειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία. 29 Απριλίου 1996 
Ο Νομάρχης 
ΕΥΘ. ΠΑΠΑΒΑΣΙΛΕΙΟΥ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΓΤΡΙΟΥ 34 · ΑΘΗΝΑ 104 32 · ΤΕΙ-ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε,-Ε.Π.Ε. 

5225761 

ΘΕΣΣΑΛΟΝΙΚΗ 

(031) 

423955 


5230841 

25ης Μαρτίου 21 Τ.Κ. 541 00 


423956 

Πληροςχ>ρίες δημοσιευμάτων λοιπών ΦΕΚ 

5225713 

ΠΕΙΡΑΙΑΣ 


4136402 


5249547 

Νικήτα 6-8 Τ.Κ. 165 31 


4171307 

Πώληση Φ.Ε.Κ. 

5239762 

ΠΑΤΡΑ 

(061) 

271249 

Φωτοαντίγραφο παλαιών Φ.Ε.Κ. 

524Β141 

Κορίνθου 327 Τ.Κ. 262 23 


224581 

Βιβλιοθήκη παλαιών Φ.Ε.Κ. 

5248188 

ΙΩΑΝΝΙΝΑ 



Οδηγίες γιο δημοσιεύματα Α.Ξ.-Ε.Π.Ε. 

5248785 

Διοικητήρια ι .Κ. 454 44 

(0651) 

21901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 

22637 

αποστολή Φ.Ε.Κ. με πληρωμή μεοω Δ.Ο.Υ. 

5248320 

Δημοκρατίας 1 Τ.Κ. 691 00 


26622 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Απδ 16 σελίδες και άνω προοαύξηση 100 δρχ. ανά βσέλιδο ή υέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ-Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α’ (Νόμοι, Π.Δ., Συμβάσεις κτλ.: 

30.000 δρχ. 

1.500 δρχ. 

Β’ (Υπουργικές αποφάσεις κτλ.^ 

50.000 ■> 

2.500 > 

Γ (Διορισμοί, απολύσεις κτλ. Δημ. Υπαλλήλων) 

10.000 - 

500 » 

Δ' (Απαλλοτριώσεις, πολεοδομία κτλ.) 

50.000 ρ 

2.500 . 

Ανατττυξκιιιών Πράξεων (Τ.Α Π.Σ ? 

25.000 

1.250 - 

Ν.Π.Λ.Δ. (Διορισμοί κτλ. προσωπικού ΝΠΔΔ) 

10.000 » 

500 > 

Παράρτημα (Πίνακες επιτυχόνπων διαγωνισμών) 

5.0Χ » 

250 > 

Δελτίο Βιομηχανικής Ιδιοκτησίας (Δ.Ε.Β.Ι.) 

1 10.000 ^ 

500 - 

Ανυτάτου Ειδαιού Δικαστηρίου (Α.Ε.Δ.) 

3.000 - 

150 - 

Ανωνύμων Εταιρειών & Ε.Π.Ε. 

150.000 

7.500 · 

Προκηρύξεων Α.Σ.Ε.Π. 

10.000 ^ 

500 ρ 

ΠΑ ΟΑΑ ΤΑ ΤΕΥΧΗ ΕΚΤΟΙ Α.Ε. & Ε.η.Ε. 

120.000 » 

6.(Χ)0 . 


• θ! συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό εί(5πραξης (δστλότυπο) το 
οποίο με τη φροντίδα του ενδιαφερομένου πρέπει να στέλνεται στην ΥπηρεοΙο του Εθνικού Τυπογραφείου. 

• Οι συνδρομές του εξωτερικού είναι διπλάσιες των παραπάνω αναψερομένων και μπορεί,να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογροιρείου. 

• Η πληρωμή του ποσοστού του ΤΑΠΕΤ που αντιστοιχεί σε συνδρομές, εισποάπεται στην Αθήνα από τα Ταμείο του ΤΑΠΕΤ 
(ΚαποδκπρΙου 34 ^ Αθήνα) και στις άλλες πόλεις από τα Δημόσια Ταμεία. 

• Οι συνδρομητές του εξωτερικού.μπορούν να στέλνουν το ποσό του ΤΑΠΕΤ μαζί με το προό της συνδρομής. 

• Οι Δήμοι και οι Κ οινότητες πληρώνουν το μισό χρη μστικό ποσό της συνδρομής και ολόκληρο το ποσό υπέρ του ΤΑΠ ΕΤ. 

• Η συνδρομή ισχύει για ένα χρόνο, που αρχίζει την 1 η ΙσνουαρΙου και λήγει την 31η Δεκεμβρίου του ίδιου χρόνου. Δεν εγγρό* 
φονται συνδρομητές γιο μικρότερο χρονικό διάστημα. 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

• Αντίγροφα διπλοτύπων, ταχυδρομικές επιταγές και χρηματικά γραμμάπα δεν γίνονται δεκτά. 


Οι ιιπηρΦσΙ^ς κοινού λειτουργούν καθημερινά από 08.00* έως 13,00* 


ΑΠΟ ΤΟ ΕΘΝΚΟ ΤΥΠΟΓΡΑΦΕΙΟ 





















